Sifonotretīdas

Sifonotretīdas (Siphonotretida) ir paleozoja bezslēdzenes pleckāju kārta. Sifonotretīdas dzīvoja no viduskembrija līdz ordovikam. Šo kārtu 1949. gadā izveidoja austriešu paleontologs Otmārs Kīns.

 Apraksts 
Sifonotretīdu čaula parasti ir ventrāli izliekta, ar nevienādiem vākiem un dobiem dzelkšņiem. Kāpura un pēckāpura čaulas ir bez bedrīšu mikroornamentējuma. Čaulas struktūra ir mikrograudaina. Čaulas ventrālā vāka augšana ir miksoperifēriska vai holoperifēriska. Kājas apikālā atvere ir apaļa vai arī rezobcijas rezultātā paplašinās uz priekšu, veidojot izstieptu trīsstūrveidīgu kājas atveri. Šīs kājas atveres aizmugurējā daļa var būt nosegta ar plātni, kura var turpināties kā kājas iekšējā caurule. Čaulas abu vāku pseidointerarejas ir vāji nodalītas un bez locījuma līnijas. Muskulatūra ir nepietiekoši pētīta, bet, acīmredzot, tā ir līdzīga lingulīdu muskulatūrai. Mantijas kanālu sistēma ir stabveidīga ar dorsālajām un ventrālajām laterālajām vaskulārajām zonām. Ir iespējama ari mediālā vaskularizācija.Holmer, L.E. & Popov, L.E. 2000: Lingulata. In Kaesler, R.L. (ed.): Treatise on Invertebrate Paleontology, Part H, Brachiopoda, Vol. 2, pp. 30–146. The Geological Society of America, Boulder, Colorado, and The University of Kansas Lawrence, Kansas, USA, 136. lpp.

 Sistemātika 
Sifonotretīdu kārtā ir viena virsdzimta, viena dzimta un tajā esošās ģintis:Marinespecies.org
 kārta: Siphonotretida Kühn, 1949 †
 virsdzimta: Siphonotretoidea Kutorga, 1848 †
 dzimta: Siphonotretidae Kutorga, 1848 †Fossiilid.info
 ģints: Acanthambonia Cooper, 1956 †
 ģints: Alichovia Gorjansky, 1969 †
 ģints: Celdobolus Havliček, 1982 †
 ģints: Eosiphonotreta Havliček, 1982 †
 ģints: Gorchakovia Popov et Khazanovitch, 1989 †
 ģints: Helmersenia Pander, 1860 †
 ģints: Mesotreta Kutorga, 1848 †
 ģints: Multispinula Rowell, 1962 †
 ģints: Nushbiella Popov in Kolobova & Popov, 1986 †
 ģints: Orbaspina Valentine & Brock, 2003 †
 ģints: Schizambon Walcott, 1884 †
 ģints: Siphonobolus Havlíček, 1982 †
 ģints: Siphonotreta Verneuil, 1845 †
 ģints: Siphonotretella Popov et Holmer, 1994 †

(†) - izmirušu organismu grupa.

 Atsauces 

Kategorija:Lingulveidīgie